Document ID: 31986D0104

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 24ης Φεβρουαρίου 1986
σχετικά με τη βελτίωση της αποτελεσματικότητας των διαρθρώσεων της γεωργίας στην Ιρλανδία, σύμφωνα με τον τίτλο ΙΙΙ του κανονισμού (ΕΟΚ) αριθ. 797/85 του Συμβουλίου
(Το κείμενο στην αγγλική γλώσσα είναι το μόνο αυθεντικό)
(86/104/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 σχετικά με τη βελτίωση της αποτελεσματικότητας των διαρθρώσεων της γεωργίας (1), και ιδίως το άρθρο 25 παράγραφος 3,
Εκτιμώντας:
ότι η κυβέρνηση της Ιρλανδίας κοινοποίησε, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, τις ακόλουθες διοικητικές διατάξεις:
- το καθεστώς ενίσχυσης στην εκτροφή βοοειδών στις πολύ μειονεκτικές περιοχές το 1985,
- το καθεστώς ενίσχυσης στην εκτροφή προβάτων στις μειονεκτικές περιοχές το 1985,
- το καθεστώς ενίσχυσης στην εκτροφή αγελάδων κρεατοπαραγωγής στις μειονεκτικές περιοχές το 1985,
- το καθεστώς των αντισταθμιστικών αποζημιώσεων το 1981·
ότι, σύμφωνα με το άρθρο 25 παράγραφος 1 του κανονισμού (ΕΟΚ) αριθ. 797/85, η Επιτροπή πρέπει να αποφασίσει εάν, σε σχέση με τη συμφωνία των διοικητικών διατάξεων που κοινοποιήθηκαν προς τον προαναφερθέντα κανονισμό και λαμβανομένων υπόψη των στόχων αυτού καθώς και της αναγκαίας σύνδεσης μεταξύ των διαφόρων μέτρων, πληρούνται οι προϋποθέσεις για χρηματοδοτική συμμετοχή της Κοινότητας·
ότι οι προαναφερθείσες διοικητικές διατάξεις πληρούν τους όρους και τον στόχο του κανονισμού (ΕΟΚ) αριθ. 797/85·
ότι ζητήθηκε η γνώμη της επιτροπής του FEOGA για τα δημοσιονομικά θέματα·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι διοικητικές διατάξεις που αναφέρθηκαν στα σημεία του αιτιολογικού και αφορούν την εφαρμογή στην Ιρλανδία του τίτλου ΙΙΙ του κανονισμού (ΕΟΚ) αριθ. 797/85 πληρούν τις προϋποθέσεις για χρηματοδοτική συμμετοχή της Κοινότητας στην κοινή δράση που προβλέπεται στο άρθρο 1 του κανονισμού (ΕΟΚ) αριθ. 797/85.
Άρθρο 2
Η παρούσα απόφαση απευθύνεται στην Ιρλανδία.
Βρυξέλλες, 24 Φεβρουαρίου 1986.

Labels: 18
19